als_Latn tur_Latn ron_Latn
Gjykata e Krimeve te Renda ka vendosur te lere ne burg tre ushtaret e arrestuar nga policia e Durrësit dhe ajo e Lezhës, teksa ne flagrance ishin duke tregtuar shtate bomba me celulare. Masa e sigurisë “arrest me burg” u kërkua nga prokurori i çështjes Perparim Kulluri, ndërsa vete te pandehurit nuk kane bere asnjë deklarim para Gjykatës. Tre togerët profesioniste qe shërbenin ne repartin ushtarak te Vaut te Dejes ne Shkodër, Alban Donaj, Kleo Gjinkola dhe Fran Kola do te qëndrojnë ne burg deri ne përfundim te hetimeve, ndërsa ata akuzohen për prodhim dhe tregtim te lendeve plasëse. Grupi kriminal u zbulua pas hetimeve tre mujore te Prokurorisë se Krimeve te Renda dhe infiltrimit te një agjenti policie, i cili mundi te blinte tek tre ushtaret një bombe me vlere 1800 euro. E pas kësaj blerje, agjenti i infiltruar kishte porositur dhe shtate te tjera, e kjo porosi kishte bere qe ushtaret te rrisnin çmimin ne 2500 euro.
als_Latn